Nneka Colleen Egbujiobi bụ onye ọkaiwu si obodo Naijiria. Ọ bụ onye Afrika nke Amerika, onye amaara nke ọma dịka onye guzọbere Hello Africa ma bụrụ onye isi oche ya. Egbujiobi gụsịrị akwụkwọ na Mahadum nke Michigan nweta asambodo maka asụsụ Bekee na akwụkwọ ọgụgụ, tupu ya agaa Mahadum mmuta iwu nke Wisconsin Law ebe ọ natara akara ugo mmụta na iwu na 2012 wee bụrụ onye ọkaiwu, na-arụ ọrụ na Pasadena, California. N’oge ya na Mahadum Michigan, ọ bụ onye nta akụkọ mahadum nke CNN . Mgbe ọ na-arụ dika okaiwu maka afọ ole na ole, ọ guzọbere Hello Africa, ngwa mkpakọrịta nwoke na nwaanyị n'ịntanetị. Egbujiobi rụrụ ọrụ dịka onye ntaakụkọ maka Beloit Daily News. Ọ rụrụ Judy Robson ọrụ mgbe ọ bụbụ onye isi ndị ụlọ nnọchite anya nke Wisconsin State Senate. A mụrụ Egbujiobi na Boston, Massachusetts ma o tolitere na Wisconsin. O si Okija, Ihiala na Anambra Steetị. Nna ya bụ Leo Egbujiobi, onye dọkịta na-ahụ maka ọrịa gbasara obi na onye ọrụ ebere. Nne ya bụ Bridget Egbujiobi. N’afọ 1979, nne na nna ya si Naịjirịa kwaga Amerịka.